sagorsarker/bangla-wikipedia huggingface dataset:
কেপলার-৬২ই

কেপলার-৬২ই হল অ্যাক্সোপ্ল্যানেট বা বহিঃসৌর জাগতিক গ্রহ যা কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিণরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই পৃথিবী থেকে ১২০০ আলোকবর্ষ দূরে Lyra Constellation বা বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারণে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।
গ্রহটির বয়স (৭ ± ৪ বিলিয়ন বছর), কিরণবিকাশী (১.২ ± ০.২ গুন পৃথিবীর তুলনায়), ব্যাসার্ধ (১.৬১ ± ০.০৫ গুন পৃথিবীর তুলনায়), পাথুরে (সিলিকেট-আয়রন) এবং যথেষ্ট পানি রয়েছে বলে মনে করা হয়। একটি মডেলিং অধ্যয়নে অনুমান করা হয় যে গ্রহটির অধিকাংশ অঞ্চল সাগরের নিচে।
কেপলার-৬২ই এটির হোস্ট তারকা কেপলার-৬২ কে ১২২ দিনে একবার প্রদক্ষিণ করে এবং পৃথিবীর চেয়ে প্রায় ৬০ শতাংশ বড়।
কেপলার-৬২ই হল একটি সুপার আর্থ বা বহিঃসৌর গ্রহ যার ব্যাসার্ধ পৃথিবীর ১.৬১ গুন। গ্রহটির হোস্ট তারকা বা নক্ষত্রের নাম কেপলার-৬২ যা সূর্যের চেয়ে সামান্য ছোট ও শীতল এবং নক্ষত্রটিকে পাচটি গ্রহ প্রদক্ষিণ করে যাদের মধ্যে কেপলার-৬২এফ এর প্রদক্ষিণকাল সবচেয়ে বেশি। নক্ষত্রটি সামান্য গাঁড় বেগুনী রঙ্গে খালি চোখে দেখা যায়।
পানাগড়–মোরগ্রাম সড়ক

পানাগড়—মোরগ্রাম সড়ক হল পানাগড়—দার্জিলিং মোড় জংশনে ২ নং জাতীয় সড়ক থেকে মোরগ্রামে ৩৪ নং জাতীয় সড়ক পর্যন্ত বিস্তৃত একটি সড়ক। এটি কাঁকসা, ইলামবাজার, হেতমপুর, দুবরাজপুর, সিউড়ি, রামপুরহাট, নলহাটি ও লোহাপুর শহরকে যুক্ত করেছে। এটি দুই লেনের (৩০ ফুট চওড়া) হাইওয়ে। এর মোট দৈর্ঘ্য । পানাগড় থেকে সিউড়ির দূরত্ব এবং সিউড়ি থেকে মোরগ্রামের দূরত্ব ।
ইলামবাজারে এই রাস্তা বোলপুর-শান্তিনিকেতন রোডে মিশেছে। ইলামবাজারে এই রাস্তা থেকে দূরে জয়দেব কেন্দুলি অবস্থিত। দুবরাজপুরে এই রাস্তাটি দুটি রাস্তার সঙ্গে মিশেছে; একটি রানিগঞ্জ পাঞ্জাবি মোড় থেকে এসেছে, অন্যটি এসেছে বক্রেশ্বর থেকে সিউড়ি হয়ে। বীরভূম জেলার সদর সিউড়িতে একাধিক রাস্তা এই রাস্তায় এসে মিশেছে; একটি এসেছে বোলপুর-শান্তিনিকেতন থেকে, একটি এসেছে সাঁইথিয়া থেকে, একটি দুবরাজপুর থেকে বক্রেশ্বর হয়ে। শেষোক্ত রাস্তাটি রাজনগর থেকে ৬ নং রাজ্য সড়কের একটি শাখা। তিলপাড়া ব্যারেজ পেরিয়ে ম্যাসেঞ্জোর বাঁধে যাওয়ার রাস্তাটি এই রাস্তা পেরিয়ে গিয়েছে। রামপুরহাটে প্রবেশের আগে তারাপীঠ রোড এখানে মিশেছে। তারাপীঠ এই রাস্তা থেকে দূরে অবস্থিত।
ইলামবাজারে ঢোকার আগে এই রাস্তা অজয় নদ পেরিয়েছে। দুবরাজপুর পেরিয়ে এই রাস্তা বক্রেশ্বর নদ পেরিয়েছে। তিলপাড়া ব্যারেজে এই রাস্তা পেরিয়েছে ময়ূরাক্ষী নদী। রামপুরহাটের আগে এই রাস্তা পেরিয়েছে দ্বারকা নদ। নলহাটির আগে এটি পেরিয়েছে ব্রাহ্মণী নদী।
ইলামবাজার থেকে মোরগ্রাম পর্যন্ত রাস্তাটি অ্যাফকনস কর্তৃক নির্মিত হয়েছে। এই রাস্তা নির্মাণে এশিয়ান ডেভেলপমেন্ট ব্যাঙ্ক ১৫ কোটি মার্কিন ডলার ঋণ দিয়েছিল।
ফ্রেড স্পফোর্থ

ফ্রেডেরিক রবার্ট ফ্রেড স্পফোর্থ (; জন্ম: ৯ সেপ্টেম্বর, ১৮৫৩ - মৃত্যু: ৪ জুন, ১৯২৬) নিউ সাউথ ওয়েলসের বালমেইন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া জাতীয় ক্রিকেট দলের অন্যতম তারকা খেলোয়াড় ছিলেন। ঊনবিংশ শতকে অস্ট্রেলিয়া দলের সেরা পেস বোলারদের অন্যতম ফ্রেড স্পফোর্থ "দৈত্যাকায় বোলার" হিসেবে পরিচিত পেয়েছেন।
ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়া বুশরেঞ্জার্সের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন।
ইয়র্কশায়ারে জন্মগ্রহণকারী এডওয়ার্ড স্পফোর্থের সন্তান ফ্রেড স্পফোর্থ সিডনির অদূরে বালমেইন এলাকায় জন্মগ্রহণ করেন। তার বাবা ব্যাংকের কেরানি ও অ্যানা (বিবাহ-পূর্ব ম্যাকডোনেল) গৃহিণী ছিলেন। নিউজিল্যান্ডের হকিয়াঙ্গা এলাকায় শৈশবকাল অতিবাহিত করেন তিনি। গ্লেব রোডের রেভেরেন্ড জন পেনড্রিল’স এগলিনটন হাউজে ব্যক্তিগতভাবে পড়াশোনা করেন। এরপর স্বল্পসময়ের জন্য সিডনি গ্রামার স্কুলে অধ্যয়ন করেন। ব্যাংক অব নিউ সাউথ ওয়লসে তিনিও কেরানি ছিলেন।
১৮৭৭ থেকে ১৮৮৭ সালের মধ্যবর্তী সময়কালে অস্ট্রেলিয়া ক্রিকেট দলে প্রতিনিধিত্ব করেন। স্পফোর্থ টেস্ট ক্রিকেটের ইতিহাসে প্রথম বোলার হিসেবে ৫০-উইকেট লাভ করেছিলেন। এছাড়াও, ১৮৭৯ সালে টেস্ট ক্রিকেটে সর্বপ্রথম হ্যাট্রিক করার গৌরব অর্জন করেন।
১৮৭৭ সালে মেলবোর্নে অনুষ্ঠিত প্রথম টেস্টে অভিষেক ঘটে তার। টেস্ট ক্রিকেটের ইতিহাসে ঐ টেস্টটি ছিল দ্বিতীয়। প্রতিপক্ষ ইংল্যান্ড দলকে নেতৃত্ব দেন জেমস লিলিহোয়াইট, জুনিয়র। প্রথম ইনিংসে তিন উইকেট তুলে নেন স্পফোর্থ। পরের ইনিংসে আরও এক উইকেট পান। কিন্তু খেলায় তার দল ৪ উইকেটে পরাজিত হয়। প্রথম টেস্টে নিউ সাউথ ওয়েলসের বিলি মারডকের পরিবর্তে জ্যাক ব্ল্যাকহামকে উইকেট-রক্ষক হিসেবে দলে অন্তর্ভুক্ত করলে প্রতিবাদস্বরূপ তিনি প্রথম টেস্টে অংশগ্রহণ থেকে বিরত থাকেন।
খেলোয়াড়ী জীবন শেষে ইংল্যান্ডে চলে যান তিনি। সেখানে তিনি ডার্বিশায়ার দলের পক্ষে খেলেন।
১৯৯৬ সালে অস্ট্রেলিয়ান ক্রিকেট হল অব ফেমে অন্তর্ভুক্ত দশজন খেলোয়াড়ের একজন ছিলেন তিনি। অন্যরা হচ্ছেন - জ্যাক ব্ল্যাকহাম, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি।
৫ জানুয়ারি, ২০০৯ তারিখে সিডনি ক্রিকেট গ্রাউন্ডে তার ভাস্কর্য উন্মোচন করা হয়। ২০১১ সালে তাকে মরণোত্তর আইসিসি’র হল অব ফেমে অন্তর্ভুক্ত করা হয়।
আবদুল্লাহ বিন আবদুল আজিজ

আবদুল্লাহ বিন আব্দুল আজিজ আল সৌদ (, ""; ১ আগস্ট ১৯২৪ – ২৩ জানুয়ারি ২০১৫) ছিলেন সৌদি আরবের বাদশাহ ও খাদেমুল হারামাইন শরিফাইন। ২০০৫ থেকে ২০১৫ খ্রিষ্টাব্দ পর্যন্ত তিনি এই দায়িত্বপালন করেছেন। তার সৎভাই বাদশাহ ফাহাদ বিন আবদুল আজিজ মারা যাওয়ার
প্রাপ্তবয়স্ক হওয়ার পর অধিকাংশ সময় আবদুল্লাহ গুরুত্বপূর্ণ রাজনৈতিক দায়িত্বপালন করেছেন। ১৯৬১ সালে তিনি মক্কার মেয়র হন যা ছিল তার প্রথম জনসম্পর্কিত অফিস। পরের বছর তাকে সৌদি আরবিয়ান ন্যাশনাল গার্ডের প্রধান নিয়োগ দেয়া হয়। বাদশাহ হওয়ার সময়ও তিনি এই দায়িত্বে ছিলেন। তিনি ডেপুটি প্রতিরক্ষামন্ত্রী হিসেবে দায়িত্বপালন করেছেন। বাদশাহ ফাহাদ বিন আবদুল আজিজ ক্ষমতায় আসার পর তাকে ক্রাউন যুবরাজ ঘোষণা করা হয়। ১৯৯৫ সালে ফাহাদ স্ট্রোকে মারাত্মকভাবে আক্রান্ত হওয়ার পর থেকে যুবরাজ আবদুল্লাহ কার্যত সৌদি আরব শাসন করছিলেন।
তার শাসনামলে আবদুল্লাহ যুক্তরাষ্ট্র ও ব্রিটেনের সাথে ঘনিষ্ঠ সম্পর্ক বজায় রাখেন এবং উভয় পক্ষের কাছ থেকে বিলিয়ন ডলারের বেশি মূল্যের প্রতিরক্ষা সরঞ্জাম কেনেন। তিনি মিউনিসিপল কাউন্সিলে মহিলাদের ভোট দেয়া ও অলিম্পিকে অংশ নেয়ার অধিকার প্রদান করেন। আরব বসন্তের সময় রাষ্ট্রে স্থিতিশীলতা বজায় রাখতে তিনি সক্ষম হন। ২০১৩ সালের নভেম্বরে বিবিসির রিপোর্টে দাবি করা হয় যে দীর্ঘ বন্ধুত্বপূর্ণ সম্পর্কের কারণে সৌদি আরব পাকিস্তানের কাছ থেকে পরমাণু অস্ত্র সংগ্রহ করতে সক্ষম।
আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিয়ন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।
নিয়োমোনিয়ায় আক্রান্ত হয়ে তিন সপ্তাহ হাসপাতালে থাকা অবস্থায় ২০১৫ সালের ২৩ জানুয়ারি, ৯০ বছর বয়সে তিনি মৃত্যু বরণ করেন। অতপর সৎ-ভাই সালমান তার স্থলাভিসিক্ত হয়ে সৌদি বাদশা নিযুক্ত হন।
টমাস পেইন

টমাস পেইন () (ফেব্রুয়ারি ৯, ১৭৩৭ - জুন ৮, ১৮০৯)) ছিলেন একজন ইংরেজ ও আমেরিকান রাজনৈতিক কর্মী, দার্শনিক, রাজনৈতিক তাত্ত্বিক এবং বিপ্লবী। আমেরিকান বিপ্লবের শুরুর দিকে দুটি অত্যন্ত প্রভাবনমূলক প্যাম্ফলেট বা পুস্তিকা রচনার মধ্য দিয়ে তিনি বিপ্লবীদের অনুপ্রাণিত করেন। পরবর্তীকালে ১৭৭৬ সালে বৃটেনের কাছ থেকে আমেরিকার স্বাধীনতার ঘোষণাপত্র রচনার ক্ষেত্রে এই প্যাম্ফলেটের অনন্য ভূমিকা অনস্বীকার্য। নবজাগরণের যুগে তার ধারণা বহুজাতিক মানবাধিকারকে প্রতিফলিত করে।
ইংল্যান্ডের নরফোক কাউন্টির থেটফোর্ডে জন্ম নেয়া "পেইন" ১৭৭৪ সালে বেঞ্জামিন ফ্রাঙ্কলিনের সাহায্য নিয়ে বিপ্লবে অংশগ্রহণের উদ্দেশ্যে আমেরিকায় পাড়ি জমান। বিদ্রোহীদের মধ্যে তার লেখার এতটাই প্রভাব ছিল যে জানা যায়, বলতে গেলে প্রায় সব বিদ্রোহীই তার সর্বাধিক বিক্রিত প্যাম্ফলেট "কমন সেন্স" (১৭৭৬) পড়েছিলেন। আমেরিকান শিরোনামে তিনি আরও একটি পুস্তিকা প্রকাশ করেন, যেখানে আমেরিকার বিদ্রোহীদের গ্রেট বৃটেনের কাছ থেকে স্বাধীনতার দাবি প্রতিফলিত হয়। তার "আমেরিকান ক্রাইসিস" (১৭৭৬–৮৩) ছিল আরো একটি অন্যতম বিপ্লবাত্মক প্যাম্ফলেট সিরিজ। এছাড়াও "কমন সেন্স" এর প্রভাব বর্ণনা করতে গিয়ে জন অ্যাডামস বলেছেন,“ "কমন সেন্স" লেখকের কলম ছাড়া ওয়াশিংটনের তরবারি ব্যর্থতায় পর্যবসিত হতো ” 
১৭৯০ সালে "পেইন" ফ্রান্সে বসবাস করতেন, এবংএ সময় তিনি ফরাসি বিপ্লবের সাথে গভীরভাবে জড়িয়ে পড়েন। সমালোচকদের জবাব দিতে বিপ্লবের পক্ষাবলম্বন করে তিনি "রাইটস অফ ম্যান" (১৭৯১) লিখেছিলেন। ১৭৯২ সালে ফরাসি বিপ্লবে সমর্থন জানিয়ে লিখিত তার পুস্তিকায় রাষ্ট্রবিরোধী বক্তব্য এবং ব্রিটিশ উপনিবেশের জন্য হুমকি এমন তথ্য রয়েছে বলে, ইঙ্গ-আইরিশ লেখক, রাজনৈতিক এডমান্ড বার্ক পেইনের অনুপস্থিতিতে বিচারিক আদালতে তাকে অভিযুক্ত করেছিলেন। এছাড়া ১৭৯২ সালে ফরাসি-ভাষী না হওয়া সত্ত্বেও তিনি ফ্রান্সের জাতীয় পরিষদের সদস্য নির্বাচিত হয়েছিলেন। জিরোন্ডিস্ট্রা এসময় তাকে মিত্র আর মন্টেংগ্নার্ড্রা বিশেষকরে রবেস্পিয়েরে তাকে শত্রু মনে করতেন।
ডিসেম্বর ১৭৯৩ সালে পেইন প্যারিসে গ্রেফতার ও কারাবন্দী হন এবং ১৭৯৪ সালে তিনি মুক্তি পান। "দি এজ অফ রিজন" (১৭৯৩–৯৪), নামে প্রকাশিত প্যাম্ফলেটে কার্য-কারণ, মুক্ত চিন্তা ও একাত্নবাদের পক্ষে এবং সাধারণের প্রাতিষ্ঠানিক ধর্মচর্চা এবং খ্রীষ্টান মতবাদের বিরুদ্ধে যুক্তি উপস্থাপনের কারণে তিনি ব্যাপকভাবে সমালোচিত হয়েছিলেন। "এগ্রারিয়ান জাস্টিস" (১৭৯৭), প্রকাশে করে সম্পত্তির উৎপত্তি ও ন্যূনতম আয় নিশ্চিতকরণ সম্পর্কে ধারণা দেন। ১৮০২ সালে পেইন যুক্তরাষ্ট্রে ফিরে আসেন, সেখানেই জুন ৮, ১৮০৯ সালে মৃত্যুবরণ করেন। খ্রীষ্টান ধর্মের অবমাননার কারণে মাত্র ছয়জন লোক তার শেষকৃত্য অনুষ্ঠানে যোগ দিয়েছিল।
কাজ
শ্রীলঙ্কা জাতীয় ফুটবল দল

শ্রীলঙ্কা জাতীয় ফুটবল দল (, ) হচ্ছে আন্তর্জাতিক ফুটবলে শ্রীলঙ্কার প্রতিনিধিত্বকারী পুরুষদের জাতীয় দল, যার সকল কার্যক্রম শ্রীলঙ্কার ফুটবলের সর্বোচ্চ নিয়ন্ত্রক সংস্থা শ্রীলঙ্কা ফুটবল ফেডারেশন দ্বারা নিয়ন্ত্রিত হয়। এই দলটি ১৯৭২ সালের পূর্ব পর্যন্ত সিলন জাতীয় ফুটবল দল হিসেবে কার্যক্রম পরিচালনা করেছে। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫২ সালের ১লা জানুয়ারি তারিখে, শ্রীলঙ্কা প্রথমবারের মতো আন্তর্জাতিক খেলায় অংশগ্রহণ করেছে; সিলনের কলম্বোয় অনুষ্ঠিত উক্ত ম্যাচে শ্রীলঙ্কা ভারতের কাছে ২ –০ গোলের ব্যবধানে পরাজিত হয়েছে।
২৫,০০০ ধারণক্ষমতাবিশিষ্ট সুগাথাদাসা স্টেডিয়ামে "সোনালি সিংহ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় শ্রীলঙ্কার কলম্বোতে অবস্থিত। বর্তমানে এই দলের ম্যানেজারের দায়িত্ব পালন করছেন আমির আলাগিচ এবং অধিনায়কের দায়িত্ব পালন করছেন কলম্বোর আক্রমণভাগের খেলোয়াড় মুহাম্মদু ফাসাল।
শ্রীলঙ্কা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও শ্রীলঙ্কা এপর্যন্ত একবারও অংশগ্রহণ করতে সক্ষম হয়নি। এছাড়াও, সাফ চ্যাম্পিয়নশিপে শ্রীলঙ্কা অন্যতম সফল দল, যেখানে তারা ১টি (১৯৯৫) শিরোপা জয়লাভ করেছে। এএফসি চ্যালেঞ্জ কাপে শ্রীলঙ্কা এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ২০০৬ এএফসি চ্যালেঞ্জ কাপের ফাইনালে পৌঁছানো, যেখানে তারা তাজিকিস্তানের কাছে ৪–০ গোলের ব্যবধানে পরাজিত হয়েছে।
চান্না এদিরি বাঙ্গানাগে, কাসুন নাদিকা, চাথুরা মাদুরাঙ্ঘা, কাসুন জয়সুরিয়া এবং মুহাম্মদ ইজাদিনের মতো খেলোয়াড়গণ শ্রীলঙ্কার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের আগস্ট মাসে প্রকাশিত র‌্যাঙ্কিংয়ে শ্রীলঙ্কা তাদের ইতিহাসে সর্বোচ্চ অবস্থান (১২২তম) অর্জন করে এবং ২০২০ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে শ্রীলঙ্কার সর্বোচ্চ অবস্থান হচ্ছে ১০৫তম (যা তারা ১৯৫২ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
আন্দালুসের ফিতনা

আন্দালুসের ফিতনা (১০০৯–১০৩১) দ্বারা কর্ডোবা খিলাফত ভেঙে পড়ার পূর্বে ঘটিত গৃহযুদ্ধ ও অস্থিতিশীল সময়কে বোঝায়। ১০০৯ সালে একটি অভ্যুত্থানের মাধ্যমে এর সূচনা হয়। এই অভ্যুথানের পর আলমনজুরের ছেলে আবদুর রহমান সেনচুলোর হত্যাকাণ্ড, খলিফা দ্বিতীয় হিশামের ক্ষমতাচ্যুতি ও দ্বিতীয় মুহাম্মদের ক্ষমতারোহণের ঘটনা ঘটে। সংঘর্ষের পর সমগ্র আন্দালুস বেশ কয়েকটি তাইফা রাজ্যে বিভক্ত হয়ে পড়ে। ফিতনার ফলে ১০৩১ সালে কর্দোবা খিলাফত বিলুপ্ত হয়ে যায়। তবে বিভিন্ন রাজ্যের শাসকরা খলিফা পদের দাবি করতেন।
অস্থিরতার সময়জুড়ে বিভিন্ন মুসলিম রাজ্যকে উত্তরের খ্রিষ্টান রাজ্যগুলো দাপ্তরিক ও সামরিক দিক থেকে সাহায্য করে। কর্দোবা ও এর শহরতলীগুলো যুদ্ধের সময় লুঠতরাজের সম্মুখীন হয় এবং মদিনাতুজ জাহরা ও আলকাজার ডি লস রেয়েস ক্রিস্টিয়ানসের মত বিভিন্ন সুন্দর স্থাপনা ধ্বংস হয়ে যায়। সাময়িকভাবে মালাগায় রাজধানী স্থানান্তর করা হয়। বিশ বছরের কিছু কম সময়ের মধ্যে কর্ডোবা খিলাফতের উত্তরসুরি হিসেবে ১০টি ভিন্ন খিলাফত গড়ে উঠে।
৯৭৬ সালে দ্বিতীয় আল হাকামের মৃত্যুর আগে পর্যন্ত কর্দোবা খিলাফত শক্তিশালী ছিল। উত্তরের খ্রিষ্টান রাজ্যসমূহ একে সম্মান ও ভয় করত। তার মৃত্যুর সময় তার ছেলে দ্বিতীয় হিশাম শিশু অবস্থায় ছিলেন। ফলে উজির আলমনজুর সহজে ক্ষমতার নিয়ন্ত্রণ পান। বিভিন্ন মুসলিম গোষ্ঠীর ঐক্যবদ্ধ অবস্থায় খিলাফত শক্তিশালী ছিল। কিন্তু গৃহযুদ্ধের ফলে তা বিনষ্ট হয়। ক্ষমতা পাকাপোক্ত করতে আলমজুর বার্বা‌রদের অন্যান্য গোষ্ঠীর উপর স্থান দেন। আলমনজুরের ছেলে আবদুল মালিক আল মুজাফফর পিতার উত্তরসুরি হন। বিদ্রোহী গোষ্ঠীগুলোর বিভিন্ন কর্মকাণ্ডের সরকারি নিরাপত্তার অবনতি হয়। ১০০৮ সালে আবদুল মালিক মারা যাওয়ার পর তার ভাই আবদুর রহমান সেনচুলো ক্ষমতালাভ করেন। তিনি খিলাফতের প্রকৃত উত্তরাধিকারী ঘোষণা করার জন্য দ্বিতীয় হিশামকে রাজি করাতে সক্ষম হন।
লিওনের পঞ্চম অলফেনসোর বিরুদ্ধে লড়াইয়ে লিপ্ত সেনচুলোর অনুপস্থিতির সুযোগে দ্বিতীয় হিশামের চাচাত ভাই দ্বিতীয় মুহাম্মদ তাকে ক্ষমতাচ্যুত করেন। সেনচুলো দ্রুত কর্দোবায় ফিরে আসেন কিন্তু দীর্ঘ অভিযানের ফলে তার বার্বা‌র সেনাবাহিনী ক্লান্ত ছিল এবং অনেকে দল ছেড়ে চলে যায়। ফলে তিনি দ্বিতীয় মুহাম্মদের কাছে বন্দি হন। পরে তার মৃত্যুদন্ড দেয়া হয়।
এই ঘটনার পর দ্বিতীয় মুহাম্মদের ক্ষমতা ও প্রভাব বৃদ্ধি পায়। বিভিন্ন প্রতিপক্ষ গোষ্ঠী গড়ে উঠে এবং তাকে আরেক উমাইয়া গোষ্ঠী যার নেতৃত্বে ছিলেন সুলাইমান ইবনুল হাকাম, তাদের বিরুদ্ধে অবতীর্ণ হতে হয়। বার্বা‌রদের সাহায্যপুষ্ট সুলাইমান দ্বিতীয় মুহাম্মদকে বন্দী করতে সক্ষম হন এবং ১০০৯ সালে খলিফা হন। এসব ধারাবাহিক ঘটনা হামুদি রাজবংশকে প্রকৃত খিলাফতের অধিকারী দাবি করতে উৎসাহিত করে। তারা কর্ডো‌বা শহরের দিকে অগ্রসর হয়। সুলাইমানকে ক্ষমতাচ্যুত করা হয়। তারা ১০২৩ সাল পর্যন্ত ক্ষমতায় ছিল।
১০২৩ সালে উমাইয়া বংশের পঞ্চম আবদুর রহমান খলিফা হন। একটি নতুন আরোপিত করে নিয়ে অসন্তোষ দেখা দেয়ায় বিদ্রোহে তার পতন হয়।
১০৩১ সাল পর্যন্ত দুইজন উমাইয়া ও একজন হামুদি খলিফা শাসন করেছেন। এরপর কর্দোবার অভিজাতরা খিলাফতের বদলে স্বাধীন রাজ্য স্থাপন করেন। তবে কিছু রাজ্য খিলাফতের দাবি করেছিল।
এসব ধারাবাহিক বিশৃঙ্খলার ফলে খিলাফত ভেঙে তাইফা রাজ্যের সৃষ্টি হয়। উত্তরের খ্রিষ্টান রাজ্যগুলো উভয় পক্ষকে সেনাসহায়তা দিয়ে বিদ্রোহের পক্ষে সমর্থন দেয়। পরের সময়গুলো শান্তিপূর্ণ ছিল না। খিলাফতের বিলুপ্তির পর স্বাধীন তাইফাগুলো পরস্পর লড়াইয়ে অবতীর্ণ হয়। এই অনৈক্যের সুযোগে খ্রিষ্টান রাজ্যগুলো রেকনকোয়েস্তার গতি বৃদ্ধি করে। পরবর্তীতে আলমোরাভি রাজবংশ এসে আন্দালুসকে পুনরায় একত্রিত করে।
আইসিসি বিশ্ব একাদশ টেস্ট ক্রিকেটারদের তালিকা

অত্র নিবন্ধটি আইসিসি বিশ্ব একাদশ টেস্ট ক্রিকেটারদের তালিকা সম্পর্কিত। টেস্ট খেলা আন্তর্জাতিক ক্রিকেট খেলা হিসেবে পরিচিত। এতে শীর্ষস্থানীয় ক্রিকেটভূক্ত দেশগুলো অংশগ্রহণ করে। আন্তর্জাতিক ক্রিকেট কাউন্সিল কর্তৃপক্ষ ছয়-দিনের সুপার টেস্ট আয়োজনের কথা ঘোষণা করেছিল। নির্দিষ্ট সময়ে আইসিসি টেস্ট চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে পৃথিবীর বাদ-বাকী দেশগুলোর শীর্ষস্থানীয় ক্রিকেটারগণ খেলবেন। এ খেলাটি আনুষ্ঠানিকভাবে টেস্টের মর্যাদা দেয়ার কথাও ঘোষণা করা হয়।
১৪-১৯ অক্টোবর, ২০০৫ তারিখে খেলাটি অনুষ্ঠিত হয়েছিল। এরপূর্বে তিনটি একদিনের আন্তর্জাতিক ক্রিকেট খেলাও অনুষ্ঠিত হয়। এতে আইসিসি একদিনের আন্তর্জাতিক চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে বহিঃবিশ্ব একাদশ অংশগ্রহণ করে ও খেলাগুলো ওডিআই মর্যাদা পায়। সবগুলো খেলাই কোমল পানীয় কোম্পানি জনি ওয়াকারের সৌজন্যে অনুষ্ঠিত হয়। এরফলে এটি জনি ওয়াকার সুপার সিরিজ নামে পরিচিতি পায়। খেলাগুলো অস্ট্রেলিয়ায় অনুষ্ঠিত হয়। একদিনের সিরিজসহ সুপার টেস্ট জয় করে অস্ট্রেলিয়া দল। কিন্তু টেস্টের পরিসংখ্যানে অন্তর্ভুক্তির বিষয়ে কিছু ক্রিকেট পরিসংখ্যানবিদের কাছে খেলাগুলোকে ঘিরে বিতর্কের সৃষ্টি হয়।
প্ররম্ভিকভাবে প্রতি চার বছর অন্তর সুপার সিরিজ আয়োজনের কথা বলা হয়। কিন্তু প্রথম টেস্ট আয়োজনের অল্পকিছুদিন পরই আইসিসি প্রধান নির্বাহী ম্যালকম স্পিড নিয়মিত আইসিসি আয়োজনের সূচীপত্র থেকে এ বিষয়টি বাদ দেন। তিনি বলেছেন যে, যখন ভবিষ্যতে প্রকৃত অর্থেই বিশ্ব চ্যাম্পিয়ন দল নির্ধারিত হবে, কেবল তখনই এ ধরনের খেলা আয়োজন করা হবে।
ঐ সময়ে আইসিসি’র টেস্ট ও একদিনের চ্যাম্পিয়নশীপের পয়েন্ট তালিকায় অস্ট্রেলিয়া দল শীর্ষস্থানে অবস্থান করছিল। এরফলে দলটি বহিঃবিশ্ব একাদশের বিপক্ষে খেলার যোগ্যতা লাভ করে।
বিশ্ব একাদশ গঠনকল্পে নির্বাচকমণ্ডলী একটি সংক্ষিপ্ত তালিকা প্রণয়ন করে। দলে ১১জন টেস্ট খেলোয়াড়ের নাম ঘোষণা করা হয়। দল নির্বাচনে নিম্নবর্ণিত সদস্য ছিলেন:-
প্রারম্ভিকভাবে সংক্ষিপ্ত তালিকায় নিম্নবর্ণিত খেলোয়াড়গণের অন্তর্ভুক্তি ঘটানো হয়:-
অ্যান্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), মাইকেল ভন (ইংল্যান্ড), রাহুল দ্রাবিড় (ভারত), বীরেন্দ্র শেওয়াগ (ভারত), শচীন তেন্ডুলকর (ভারত), অনিল কুম্বলে (ভারত), ব্রেন্ডন ম্যাককুলাম (নিউজিল্যান্ড), ড্যানিয়েল ভেট্টোরি (নিউজিল্যান্ড), শোয়েব আখতার (পাকিস্তান), ইনজামাম-উল-হক (পাকিস্তান), ইউনুস খান (পাকিস্তান), মার্ক বাউচার (দক্ষিণ আফ্রিকা), জ্যাক ক্যালিস (দক্ষিণ আফ্রিকা), মাখায়া এনটিনি (দক্ষিণ আফ্রিকা), শন পোলক (দক্ষিণ আফ্রিকা), গ্রেইম স্মিথ (দক্ষিণ আফ্রিকা), মুত্তিয়া মুরালিধরন (শ্রীলঙ্কা), ব্রায়ান লারা (ওয়েস্ট ইন্ডিজ), শিবনারায়ণ চন্দরপল (ওয়েস্ট ইন্ডিজ)।
১৩জন ক্রিকেটার অস্ট্রেলিয়া সফরে যান। পরবর্তীতে দল নির্বাচকমণ্ডলীর সভাপতি সুনীল গাভাস্কার, দলের মনোনীত পরিচালক, কোচ ও দলের অধিনায়কের সম্বন্বয়ে চূড়ান্ত একাদশ প্রকাশ করেন।
মহানাম

মহানাম (); () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।
মহানামের পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তার পিতা তাকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে মহানাম সহ কৌণ্ডিন্য, ভদ্দিয়, বপ্প এবং অস্সজি নামক পাঁচজন তপস্বী তাকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে মহানাম সহ সকল ভদ্রক পঞ্চবর্গীয় তার ওপর বিরক্ত হয়ে তাকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।
সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে মহানাম সহ তার বাকি চারজন সাধনসঙ্গীকে খুঁজে বের করে তাদেরকে তার অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তার নবলব্ধ জ্ঞান তাদের মুগ্ধ করে। গৌতম বুদ্ধ তাদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে মহানাম অর্হত হিসেবে উন্নীত হন।
কাশীর মচ্ছিকাসন্দ অঞ্চলে ভিক্ষা করার সময় চিত্তগহপতি নামক এক গৃহস্থ মহানামের ব্যবহারে মুগ্ধ হয়ে তাকে তার গৃহে নিমন্ত্রণ জানান। এই সময় মহানাম তাকে "সলাযাতনা বিভঙ্গ সুত্ত" সম্বন্ধে শিক্ষাদান করেন। মুগ্ধ চিত্তগহপতি তাকে তার অম্বাতকারাম নামক উদ্যানে নিয়ে যান এবং সেখানে তার জন্য একটি বিহার প্রতিষ্ঠা করেন।
মারিওয়ানা (গান)

"মারিওয়ানা" মার্কিন হিপ হপ রেকর্ডিং শিল্পী কিড কুডি কর্তৃক, তার দ্বিতীয় স্টুডিও অ্যালবাম "" (২০১০) থেকে নেয়া একটি গান। এটি প্রযোজনা করেছেন কুডি, সাথে ছিলেন মার্কিন রেকর্ড প্রযোজক ডট দ্য জিনিয়াস এবং মাইক ডিন।
গানটি গাঁজা বিষয়ক একটি গাথা-কবিতা। এর বিশেষ আকর্ষণ এটি ঠিক চার মিনিট বিশ সেকেন্ড সময়ে কিড কুডির "এবং ৪২০" বলার মধ্য দিয়ে গানটি শেষ করেন। মূলত গাঁজা সংস্কৃতিতে ৪২০ একটি জনপ্রিয় সংখ্যা।
২০১৩ সালের একটি সাক্ষাৎকারে, কুডি প্রকাশ করেন তিনি দুই বছর পূর্বেই গাঁজা সেবন বন্ধ করেছেন, বাচ্চাদের জন্য এবং ওষুধ ও নেশা সংস্কৃতিতে ক্রমাগত হতাশার কারণে।
লিন্ডসে হ্যাসেট

আর্থার লিন্ডসে হ্যাসেট, (; জন্ম: ২৮ আগস্ট, ১৯১৩ - মৃত্যু: ১৬ জুন, ১৯৯৩) ভিক্টোরিয়ার জিলং এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে মাঝারীসারির ব্যাটসম্যান হিসেবে মাঠে নামতেন। লিন্ডসে হ্যাসেট ঘরোয়া ক্রিকেটে ভিক্টোরিয়া দলের প্রতিনিধিত্ব করেন।
তার ব্যাটিং সম্পর্কে উইজডেন মন্তব্য করে যে, ‘প্রতিটি স্ট্রোকেই প্রভূত্ব করার চেষ্টা চালাতেন তিনি। সময় সচেতনতা, চমৎকার পায়ের কারুকাজ ও শক্তিশালী কব্জির দক্ষ প্রয়োগে তিনি তার ব্যাটিংকে অত্যন্ত সাধারণ বিষয়ে পরিণত করেছিলেন।’
বিদ্যালয় জীবনে খেলোয়াড় হিসেবে মূল্যায়িত না হলেও প্রথম-শ্রেণীর ক্রিকেটে বেশ কয়েক মৌসুমে নিয়মিত স্থান ধরে রেখেছিলেন। শুরুতে অবশ্য বিরাট রান সংগ্রহ করতে বেশ পেতে হয়েছিল তাকে। ১৯৩৮ সালে ইংল্যান্ড সফরে একটিমাত্র প্রথম-শ্রেণীর সেঞ্চুরির দেখা পেয়েছিলেন তিনি। কিন্তু সফরের শুরুতে ধারাবাহিকভাবে তিনটি সেঞ্চুরি করেছিলেন। টেস্ট ক্রিকেটের ক্ষেত্রেও একই হয়। কিন্তু চতুর্থ টেস্টে অস্ট্রেলিয়া দলের বিজয়ে গুরুত্বপূর্ণ ভূমিকা পালন করেন। অস্ট্রেলিয়া ফিরে ঘরোয়া ক্রিকেটে অনেকগুলো বিরাট রান সংগ্রহ করে নিজেকে স্বরূপে প্রকাশ করেন তিনি। তৎকালীন সময়ে বিশ্বের অন্যতম সেরা বোলার বিল ও’রিলি’র বিপক্ষে একই খেলায় দুইবার শতকের সন্ধান পান।
ইংল্যান্ড সফরে দলে তার অন্তর্ভুক্তির বিষয়ে স্পষ্টতঃই নিজেকে তুলে ধরেন। ওরচেস্টারশায়ার, অক্সফোর্ড বিশ্ববিদ্যালয়, লিচেস্টারশায়ার ও কেমব্রিজ বিশ্ববিদ্যালয় দলের বিপক্ষে যথাক্রমে ৪৩, ১৪৬, ১৪৮ ও অপরাজিত ২২০* রান তুলে দলকে ইনিংসের ব্যবধানে জয়লাভে সহায়তা করেন। এরফলে নটিংহামে অনুষ্ঠিত সিরিজের প্রথম টেস্টে তার অভিষেক ঘটে। কিন্তু উভয় ইনিংসে তিনি মাত্র ১ ও ২ রান তোলেন। অথচ ব্যাটিং স্বর্গ হিসেবে পরিচিত ঐ মাঠে মাত্র ২৪ উইকেটের পতন ঘটে ও দেড় সহস্রাধিক রান উঠে। খেলাটি ড্রয়ে পরিণত হয়েছিল। লর্ডসের দ্বিতীয় টেস্টে তিনি অবশ্য ৫৬ ও ৪২ রান সংগ্রহ করেছিলেন।
দ্বিতীয় বিশ্বযুদ্ধের ফলে হ্যাসেটের খেলোয়াড়ী জীবনের ব্যাঘাত ঘটে। প্রথম-শ্রেণীর ক্রিকেট খেলা ফেলে দিয়ে সেকেন্ড অস্ট্রেলিয়ান ইম্পেরিয়াল ফোর্সে যোগ দেন ও মধ্যপ্রাচ্য এবং নিউগিনিতে চলে যান। এরপূর্বে তিনি অস্ট্রেলিয়ান সার্ভিসেস ক্রিকেট দলের অধিনায়ক মনোনীত হন। এ দলটি ইউরোপ ডে উপলক্ষে ভিক্টরি টেস্ট খেলার জন্য ইংল্যান্ড সফর করে। ঐ দলে কেবলমাত্র তিনিই টেস্ট খেলোয়াড় ছিলেন। তা স্বত্ত্বেও টেস্ট খেলোয়াড়দের নিয়ে গড়া ইংল্যান্ড দলের বিপক্ষে তার দল ২-২ ব্যবধানে সিরিজ ড্র করে। হ্যাসেটের নেতৃত্বে দলের সফলতা বাড়তে থাকে। যুদ্ধের পর দলটি ইংল্যান্ড, ভারত সফর করে এবং অস্ট্রেলিয়ায় খেলে ও ক্রিকেট খেলাকে প্রতিষ্ঠিত করতে সহায়তা করে।
দ্বিতীয় বিশ্বযুদ্ধ শেষে মেলবোর্নে ফিরে হ্যাসেট একটি ক্রীড়া সরঞ্জাম বিক্রয়ের প্রতিষ্ঠান খুলেন। ঐ প্রতিষ্ঠানে অন্যতম সদস্য ছিলেন ভিক্টোরিয়ান টেস্টের দলীয় সঙ্গী নীল হার্ভে। ক্রিকেট খেলা থেকে অবসর নিয়ে ১৯৫৬ সালে হ্যাসেট অস্ট্রেলিয়ান ব্রডকাস্টিং কমিশনে রেডিও ধারাভাষ্যকার হিসেবে কাজ করেন। ঐ পদে তিনি ১৯৮১ সাল পর্যন্ত নিয়োজিত থাকেন।
এছাড়াও তিনি অ্যান্টি-ক্যান্সার কাউন্সিল অব ভিক্টোরিয়া’র নির্বাহী কমিটিতে সাবেক সাউথ মেলবোর্ন, ভিক্টোরিয়ান ও টেস্ট ক্রিকেটার লরি ন্যাশের সাথে একযোগে কাজ করেন। ডিসেম্বর, ১৯৫৩ সালে নির্বাচনে প্রতিদ্বন্দ্বিতা করলেও পরাজিত হন। অস্ট্রেলিয়ায় অনুষ্ঠিত ১৯৫৪-৫৫ মৌসুমে অনুষ্ঠিত অ্যাশেজ সিরিজ চলাকালীন দ্য ডেইলি টেলিগ্রাফে লেখেন।
ব্যক্তিগত জীবনে বিবাহিত তিনি। ১৯৪২ সালে জিলংয়ের হিসাবরক্ষক টেসি ডেভিসের সাথে বিবাহ-বন্ধনে আবদ্ধ হন। এ দম্পতির দুই কন্যা ছিল।
একুশে স্মারক সম্মাননা পদক

একুশে স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক পুরস্কার। বস্তুনিষ্ঠ সংবাদ পরবিশেনা, গৃহায়ন শিল্প, নাট্যর্চচা, আবৃত্তি চর্চা ও চারু শিল্পে জাতীয় পর্যায়ে নির্দিষ্ঠ অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই সম্মাননা প্রদান করা হয়।
দৈনিক আজাদী পত্রিকার সম্পাদক এম এ মালেক, দৈনিক র্পূবকোণ পত্রিকার সম্পাদক মোহাম্মদ ইউসুফ চৌধুরী (মরণোত্তর), মাস্টার নজির আহমদ (মরণোত্তর), অধ্যাপক প্রকৌশলী মৃণাল কান্তি বড়ুয়া, আহমেদ ইকবাল হায়দার, রণজিৎ রক্ষিত ও দীপক কুমার দত্ত।
ফেব্রুয়ারি ২০১৫ সালে মুক্তিযুদ্ধ ও স্বাধীনতা আন্দোলন, সমাজ সেবা, শিক্ষা, ক্রীড়া, শিল্প-বাণিজ্য, পেশা, সাংবাদিকতা ও সংস্কৃতির অঙ্গণে বিরল অবদানের জন্য ১১জনকে সম্মাননা প্রদান করা হয়।
ফেব্রুয়ারি ২০১৬ সালে মুক্তিযুদ্ধ, শিক্ষা, ক্রীড়াসহ সাতটি ক্ষেত্রে বিশেষ অবদানের জন্য সাতজনকে মুসলিম ইনস্টিটিউট চত্বরে সম্মাননা প্রদান করা হয়।
২০১৮ সালের ২৫ ফেব্রুয়ারি ৯ জনকে পদক ও সংবর্ধনা প্রদান করা হয়।
২০১৯ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ১০ জনকে পদক ও সংবর্ধনা প্রদান করা হয়।
২০২০ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে বিভিন্ন ক্ষেত্রে অবদানের স্বীকৃতি হিসেবে ১১ জনকে পদক ও সংবর্ধনা প্রদান করা হয়।
সূরা নম্‌ল

আন নম্‌ল () মুসলমানদের ধর্মীয় গ্রন্থ কুরআনের ২৭তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৩টি। নম্‌ল শব্দের অর্থ (পিপীলিকা)।
দ্বিতীয় রুকূ’র চতুর্থ আয়াতে واد النمل এর কথা বলা হয়েছে। সূরার নাম এখান থেকেই নেয়া হয়েছে। অর্থাৎ এমন সূরা যাতে নামল এর কথা বলা হয়েছে। অথবা যার মধ্যে নামল শব্দ ব্যবহৃত হয়েছে।
দূরবীন (চলচ্চিত্র)

দূরবীন ২০০৯ সালে মুক্তিপ্রাপ্ত, জাফর ফিরোজ পরিচালিত একটি শিশু ও কিশোরদের উপযোগী বাংলা ভাষার চলচ্চিত্র। চলচ্চিত্রটি নির্মাণ করা হয়েছে ভারতীয় বাঙালি লেখক শীর্ষেন্দু মুখোপাধ্যায় রচিত দূরবীন উপন্যাসের আলোকে। চলচ্চিত্রটির প্রধান ভূমিকায় অভিনয় করেছে লাবিব, কাজী আখতারুজ্জামান, মাহবুব মুকুল, জাফর ফিরোজ, আফনান। এটি বাংলাদেশে মুক্তিপ্রাপ্ত কিশোরদের জন্য নির্মিত প্রথম ডিজিটাল চলচ্চিত্র।
লাবীব একজন বিদ্যালয় পড়ুয়া বালক যে সাম্যতায় বিশ্বাসী। যে সব জীবন্ত প্রাণীকে ভালবাসে। লাবীবের মা মারা যায় কয়েক বছর আগে। তার বিদ্যালয়ের বন্ধু আছে। যদিও যে একজন ভাল ছাত্র, তবুও যে তার পড়াশুনায় মনোযোগ দিতে পারে না মায়ের অনুপস্থিতির কারণে। একদিন তার বিদ্যালয়ে এক নতুন শ্রেণী শিক্ষক আসে। শিক্ষক তাকে আকর্ষণীয় শিক্ষণ প্রক্রিয়ার মাধ্যমে শিখতে অনুপ্রাণিত করে। তারা ভাল বন্ধু হয়ে। লাবীবের বাবা হঠাৎ সিদ্ধান্ত নেয় ভাল শিক্ষার জন্য লাবীবকে বিদেশে পাঠাবে, কিন্তু লাবীব এটা গ্রহণ করতে পারে না কারণ এতে তাকে তার বন্ধুদের এবং তার নতুন শিক্ষককে ছেড়ে যেতে হবে। লাবীব শারীরিক ও মানসিকভাবে অসুস্থ হয়ে ওঠে। কিছুদিন পর বাবা তার সিদ্ধান্ত পরিবর্তন করে ও লাবীবকে তার স্থলেই থাকতে দেয়।
এ চলচ্চিত্রে অভিনয় করেছেন:
২০০৯ সালের ২৯ অক্টোবর চলচ্চিত্র মুক্তি পায়। স্টার সিনাপ্লেক্সে চলচ্চিত্রটি উদ্বোধনী প্রদর্শনীতে অনেক উল্লেখযোগ্য ব্যক্তি উপস্থিত ছিলেন। যাদের মধ্যে রয়েছেন আইন, বিচার ও সংসদ মন্ত্রী ব্যারিস্টার শফিক আহমেদ, তথ্য ও সংস্কৃতি মন্ত্রী আবুল কালাম আজাদ, নারী ও শিশু প্রতিমন্ত্রী শারমিন চৌধুরী, বাংলাদেশ শিশু একাডেমি চেয়ারম্যান শিল্পী মুস্তাফা মনওয়ার, বাংলাদেশ ডিজিটাল ফিল্ম সোসাইটির উপদেষ্টা কমিটির চেয়ারম্যান মোহাম্মদ আসাফউদ্দৌলা, সেভ দ্য চিল্ড্রেন অস্ট্রেলিয়ার দেশ পরিচালক সুলতান মাহমুদ; চলচ্চিত্র তারকা ইলিয়াস কাঞ্চন। সেভ দ্য চিলড্রেনস, ইউনিসেফ সহ অনেক শিশু সংগঠন একটি সফল চলচ্চিত্র হিসাবে দুরবেনের প্রশংসা করেন। এই ছবিটি বাংলাদেশের অনেক জেলা শহরে প্রদর্শিত হয়।
দূরবীন চলচ্চিত্র পরিচালনার জন্য জাফর ফিরোজ মুম্বাই ফ্লিম একাডেমী থেকে আন্তর্জাতিক বিভাগে সেরা চলচ্চিত্র পরিচালক হিসাবে পুরস্কার পান।
সূরা কাসাস

আল কাসাস (; কাহিনী) মুসলমানদের ধর্মীয় গ্রন্থ কুরআনের ২৮ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৮টি।
২৫ নং আয়াতের (আরবী) বাক্যংশ থেকে সূরার নামকরণ করা হয়েছে। আভিধানিক অর্থে কাসাস বলতে ধারাবাহিকভাবে ঘটনা বর্ণনা করা বুঝায়। এ দিক দিয়ে এ শব্দটি অর্থের দিক দিয়েও এ সূরার শিরোনাম হতে পারে। কারণ এর মধ্যে হযরত মূসার কাহিনী বিস্তারিতভাবে বর্ণনা করা হয়েছে।
বিশ্ব স্কাউট সংস্থা

বিশ্ব স্কাউট সংস্থা হলো একটি আন্তর্জাতিক স্কাউটিং সংস্থা।এটি কিশোর-কিশোরীদের জন্য অরাজনৈতিক আন্দোলন। এটি কিশোর-কিশোরীদের শারীরিক ও মানসিক বিকাশের জন্য খুবই গুরুত্বপূর্ণ। ১৯২০ সালে, অলিম্পিয়ায় অনুষ্ঠিত হয় ১ম বিশ্ব স্কাউট জাম্বুরি বিভিন্ন দেশের স্কাউট আন্দোলনের মধ্যে সংযোগ ও সমন্বয় করার উদ্দেশ্যে বিশ্ব স্কাউট সংস্থা গঠিত হয়। এটি একটি আন্তর্জাতিক সংগঠন। এই বিশ্ব স্কাউট সংস্থার প্ৰধান কার্যালয়টি সুইজারল্যান্ডের রাজধানী জেনেভায় অবস্থিত।
যুদ্ধে থাকাকালে বি.পি রচিত ‘এইডস টু স্কাউটিং’ বইয়ে দেখিয়েছিলেন চরবৃত্তি অবলম্বন করে কীভাবে কাজ হাসিল করে নিরাপদে ফিরে আসা যায়। স্কাউট শব্দের অর্থ চর, গুপ্তচর। ১৯০৭ সালে তিনি প্রথম স্কাউট ক্যাম্প স্থাপন করেন ব্রাউন সি দ্বীপে। ১৯০৮ সালে স্কাউটদের জন্য রচনা করেন ‘স্কাউটিং ফর বয়েজ’ বইটি এবং ওই বছরই আনুষ্ঠানিকভাবে বয় স্কাউটের প্রতিষ্ঠা করেন।স্কাউটিং ফর বয়েজ বইটি ৬ টি পৃথক খন্ডে প্রকাশিত হয়। ব্যাডেন পাওয়েলের ছোট বোন অ্যাপনেস ব্যাডেন পাওয়েল বড় ভাইয়ের সহযোগিতায় ১৯১০ সালে বয় স্কাউটের অনুরুপ মেয়েদের জন্য একটি সংগঠন গার্লস গাইড মুভমেন্ট গড়ে তোলেন। ইতোমধ্যে ব্যাডেন পাওয়েল ব্রিটিশ রাজকীয় বাহিনীর লেফটেন্যান্ট জেনারেল হয়েছেন। অতঃপর তিনি রাজা সপ্তম এডওয়ার্ডেরপরামর্শক্রমে চাকরি ছেড়ে পুরোপুরি স্কউট আন্দোলনে আত্মনিয়োগ করেন। ১৯১৬ সালে ১২ বছর পর্যন্ত বয়সের ছেলেমেয়েদের নিয়ে স্কাউটের নতুন শাখা ‘কাব স্কউট’ তৈরি করলেন । ‘কাব’ শব্দের অর্থ সিংহ শাবক। ব্যাডেন পাওয়েল কাবদের জন্য ‘উলফ কাবস হ্যান্ড বুক’ নামে একটি মূল্যবান বই রচনা করেন। এরপর তরুণদের জন্য গঠন করলেন ‘রোভার স্কাউট’ এবং তরুণীদের জন্য ‘রেঞ্জারিং’। মূলত কাব, স্কউট, রোভার, রেঞ্জার, গাইড একউ সংগঠন- শুধু ভিন্ন বয়সী ছেলেমেয়েদের জন্য ভিন্ন নাম।
১৯২০ সালে অলিম্পিয়াতে সারা বিশ্বের স্কাউট ও গাইডদের নিয়ে আন্তর্জাতিক সমাবেশ বা জাম্বুরী অনুষ্ঠিত হয়।
এছাড়া বিশ্ব স্কাউটস এর ৬ টি রিজিওন বা অঞ্চল আছে।
১.এশিয়া প্যাসেফিক-ফিলিপাইন-ম্যানিলা 
২.ইউরোপ অঞ্চল -সুইজারল্যান্ড-জেনেভা 
৩.আফ্রিকা অঞ্চল -কেনিয়া-নাইরোবি 
৪.ইন্টার আমেরিকা-চিলি-সান্টিয়াগো
৫.আরব অঞ্চল - মিশর- কায়রো
৬.ইউরেশিয়া অঞ্চল-ইউক্রেন-ইয়ালতাগুজরাফ
স্কাউট আন্দোলনের সদস্যভুক্ত দেশসমূহের জাতীয় স্কাউট সংগঠনের নির্বাচিত ৬ সদস্যের সমন্বয়ে গঠিত কনফারেন্স কে বিশ্ব স্কাউট কনফারেন্স বলে। বিশ্ব স্কাউট কনফারেন্স এর কাজ কাজ হচ্ছে বিশ্ব স্কাউট সংস্থার নীতি নির্ধারণ এবং প্রোগ্রাম প্রণয়ন করা।
বিশ্ব স্কাউট কমিটি হলো বিশ্ব সংস্থার নির্বাহী অংশ। বিশ্ব স্কাউট কনফারেন্স এর গৃহীত সিদ্ধান্ত সমূহ বাস্তবায়নের জন্য গঠিত কমিটিকে বিশ্ব স্কাউট কমিটি বলে। এর সদস্য সংখ্যা ১৪ জন। একজন সেক্রেটারি, একজন ট্রেজারার এবং ১২ জন সদস্য নির্বাচনের মাধ্যমে কমিটি গঠিত হয়। এর মেয়াদ ৬ বছর।
পারদিশতা ব্যাজ
ফিলিপাইন সুপার লিগা

ফিলিপাইন সুপার লিগা (পিএসএল) ফিলিপাইনে প্রথম কর্পোরেট ক্লাব ভলিবল লীগ। এটা স্পোর্টসকোর ইভেন্ট ম্যানেজমেন্ট এবং কনসালটেনসি কোম্পানী দ্বারা সংগঠিত হয়। এই লীগ সাবেক কলেজ খেলোয়াড়দের জন্য আয়োজন করা হয়ে থাকে, যাতে তারা তাদের ভলিবল খেলা কর্মজীবনের সঙ্গে অবিরত থাকতে পারে।
পিএসএল উদ্বোধনী টুর্নামেন্ট সময় একটি নারী লীগ হিসাবে শুরু হয়। পরবর্তী টুর্নামেন্ট পুরুষদের বিভাগ যোগ করা হয়েছিল।
পিএসএল এর চেয়ারম্যান হলেন ফিলিপ এলা জুইকো যিনি রামন সুজারার সভাপতি এবং ডা: আর্দ্রিয়ান লরেল এর কমিশনার।
আনোয়ার সাদাত

মুহাম্মদ আনোয়ার আল-সাদাত ( "" ; ২৫ ডিসেম্বর ১৯১৮ – ৬ অক্টোবর ১৯৮১) ছিলেন মিশরের তৃতীয় রাষ্ট্রপতি। ১৯৭০ সালের ১৫ অক্টোবর থেকে ১৯৮১ সালের ৬ অক্টোবর নিহত হওয়ার আগ পর্যন্ত তিনি এই দায়িত্বপালন করেছেন। সাদাত ছিলেন ১৯৫২ সালের বিপ্লবে বাদশাহ ফারুককে ক্ষমতাচ্যুতকারী স্বাধীন অফিসারদের মধ্যে অন্যতম সিনিয়র অফিসার এবং জামাল আবদেল নাসেরের ঘনিষ্ঠ সহযোগী। নাসেরের অধীনে সাদাত দুই দফায় ভাইস প্রেসিডেন্টের দায়িত্বপালন করেছেন এবং ১৯৭০ সালে নাসেরের উত্তরসুরি হিসেবে রাষ্ট্রপতি হন।
১১ বছরের রাষ্ট্রপতিত্বকালে আনোয়ার সাদাত মিশরে অনেক পরিবর্তন আনেন। নাসেরবাদের অনেক রাজনৈতিক ও অর্থনৈতিক ধারাকে বিদায় দেয়া হয়, বহুদলীয় প্রথার প্রবর্তন করা হয় এবং ইনফিতাহ নামক অর্থনৈতিক নীতি চালু করা হয়। ১৯৭৩ সালে মিশরের সিনাই উপদ্বীপ উদ্ধারের জন্য ইয়ম কিপুর যুদ্ধে তিনি মিশরের নেতৃত্ব দেন। ১৯৬৭ সালে ছয়দিনের যুদ্ধে ইসরায়েল তা দখল করে নিয়েছিল। এ কারণে মিশর ও আরব বিশ্বে তার জনপ্রিয়তা বৃদ্ধি পায়। এরপর তিনি ইসরায়েলের সাথে আলোচনায় বসেন এবং মিশর-ইসরায়েল শান্তি চুক্তি স্বাক্ষরিত হয়। চুক্তির কারণে আনোয়ার সাদাত ও ইসরায়েলের প্রধানমন্ত্রী মেনাখেম বেগিম শান্তিতে নোবেল পুরস্কার পান। চুক্তির ফলে মিশর সিনাই উপদ্বীপ ফিরে পায়। সাধারণ ভাবে মিশরীয়দের কাছে তা জনপ্রিয় হলেও মুসলিম ব্রাদারহুড ও বামপন্থিরা ফিলিস্তিনি রাষ্ট্রের ব্যাপারে কোনো প্রচেষ্টা না থাকায় তা প্রত্যাখ্যান করে। বাকি আরব বিশ্বের সাথে আলোচনা না করে ইসরায়েলের সাথে শান্তিচুক্তিকে সুদান ছাড়া বাকি আরব দেশগুলো ও প্যালেস্টাইন লিবারেশন অর্গানাইজেশন প্রতিবাদ করে। ফিলিস্তিন ইস্যুতে তাদের সাথে আলোচনা প্রত্যাখ্যান করায় ১৯৭৯ থেকে ১৯৮৯ সাল পর্যন্ত আরব লীগে মিশরের সদস্যপদ স্থগিত ছিল। তার হত্যাকান্ডে পেছনে এই শান্তিচুক্তি ভূমিকা পালন করেছে।
সিলেট জেলার শিক্ষাপ্রতিষ্ঠানের তালিকা

এটি বাংলাদেশের সিলেট জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
তুগরা

তুগরা ( "tuğrâ") উসমানীয় সুলতানদের ক্যালিগ্রাফিক মনোগ্রাম, সিল বা স্বাক্ষর যা বিভিন্ন সরকারি দলিল ও চিঠিতে ব্যবহার হত। এছাড়াও শাসনামলে মুদ্রায় তা অঙ্কিত থাকত। গুরুত্বপূর্ণ দলিলের জন্য সুন্দর কারুকাজ করা তুগরা তৈরী করা হত। এসব নিদর্শন উসমানীয় যুগের শিল্পের চিহ্ন।
সুলতানের শাসনের শুরুতে তুগরার নকশা প্রণয়ন করা হত। দরবারের ক্যালিগ্রাফার বা "নিশানচি" লিখিত দলিলে তা অঙ্কন করতেন। প্রথম তুগরা প্রথম ওরহানের সময় ব্যবহার হয়। প্রথম সুলাইমানের সময় তা ধ্রুপদি রূপ লাভ করে।
প্রাচীন মিশরের কারটুশ ও ব্রিটিশ রাজার রয়েল সাইফারের মত তুগরা কাজ করত। প্রত্যেক উসমানীয় সুলতান তাদের নিজস্ব তুগরা ব্যবহার করতেন।
তুগরার নির্দিষ্ট বৈশিষ্ট্য রয়েছে। এর বাম দিকে দুইটি প্যাচ, মাঝখানে তিনটি উলম্ব রেখা ও ডানদিকে দুইটি বর্ধিত রেখা থাকে। মূল লেখা নিচে লেখা হয়। এর প্রত্যেকটি উপাদানের আলাদা অর্থ রয়েছে। এসব বৈশিষ্ট্যের কারণে সহজেই তুগরা শনাক্ত করা যায়।
নিচের অংশে সুলতানের নাম লেখা থাকে, একে "সেরে" বলা হয়। যুগের উপর নির্ভর করে এই নাম সরল হতে পারে যেমন "ওরহান, উসমানের পুত্র" এভাবে। ১৩২৬ খ্রিষ্টাব্দের প্রথম তুগরায় এভাবে লেখা ছিল। পরের দিকে সম্মানসূচক পদবি ও দোয়া তুগরায় যোগ করা হয়।
বামদিকের প্যাচগুলোকে বলা হয় "বেয়জে"। আরবি "বাইদা" অর্থাৎ ডিম থেকে এই নাম এসেছে। তুগরা নকশার কিছু ব্যাখ্যা অনুযায়ী বেয়জেগুলো দ্বারা সুলতানের দেখা দুটি সাগরকে নির্দেশ করে। এর মধ্যে বাইরের বড় প্যাচটি ভূমধ্যসাগর ও ভেতরের ছোট প্যাচটি কৃষ্ণসাগরের নির্দেশক।
উলম্ব রেখাগুলোকে বলা হয় "তুগ" বা পতাকাদন্ড। এই তুগগুলো স্বাধীনতা নির্দেশ করে। তুগের উপর দিয়ে অতিক্রম করা ইংরেজি S আকারের লাইনকে বলা "জুলফে"। তুগের শীর্ষসহ এগুলো দ্বারা পূর্ব থেকে পশ্চিমে বয়ে যাওয়া বাতাস নির্দেশ করে যা উসমানীয়দের উসমানীয়দের অগ্রযাত্রার নির্দেশক।
ডানদিকের বর্ধিত রেখাকে "হানসের" বলা হয় যা দ্বারা শক্তি ও ক্ষমতার প্রতীক তলোয়ার বোঝানো হয়।
তুগরা মূলত উসমানীয় সুলতানদের ক্ষেত্রে দেখা গেলেও অন্যান্য তুর্কি রাজ্য যেমন কাজান খানাত প্রভৃতিতে কখনো কখনো এর ব্যবহার হত। পরবর্তীতে রাশিয়ার তাতাররা তুগরা ব্যবহার করত।
মুঘল সাম্রাজ্য তার ক্যালিগ্রাফিক প্রতীকের ব্যবহারের কারণে পরিচিত ছিল। মুঘল তুগরাগুলো বৃত্তাকার হত এবং এর শীর্ষেও তিনটি রেখা থাকত।
সূরা রুম

আর রুম , (), (রোমান জাতি), মুসলমানদের ধর্মীয় গ্রন্থ কুরআনের ৩০ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬০ টি।
সূরা রুম পবিত্র মক্কায় নাযিল হয়, এটি তাই মাক্কি সূরা।
সূরা রুমের শুরতেই যে ঐতিহাসিক ঘটনার কথা বলা হয়েছে তা থেকে নাযিলের সময় কাল চূড়ান্তভাবে নির্ধারিত হয়ে যায়। এখানে বলা হয়েছে যে, “নিকটবর্তী দেশে রোমীয়রা পরাজিত হয়েছে।”সে সময় আরবের সন্নিহিত রোম অধিকৃত এলাকা ছিল জর্দান,সিরিয়া ও ফিলিস্তীন। এসব এলাকায় রোমানদের ওপর ইরানীদের(পার্সিয়ানদের)বিজয় ৬১৫ খৃষ্টাব্দে পূর্ণতা লাভ করেছিল। এ থেকে পূর্ণ নিশ্চয়তা সহকারে বলা যেতে পারে যে, এ সূরাটি সে বছরই নাযিল হয় এবং হাবশায় হিজরাতও এ বছরই অনুষ্ঠিত হয়।
প্রথম আয়াতের *গুলিবাতির্‌ রুম* থেকে সূরার নাম গৃহীত হয়েছে।
ম্যালকম স্পিড

ম্যালকম ওয়াল্টার স্পিড (; জন্ম: ১৪ সেপ্টেম্বর, ১৯৪৮) মেলবোর্নে জন্মগ্রহণকারী অস্ট্রেলীয় ব্যবসায়ী ও ক্রিকেট প্রশাসক। এছাড়াও ম্যালকম স্পিড আন্তর্জাতিক ক্রিকেট কাউন্সিলের সাবেক প্রধান নির্বাহী কর্মকর্তার দায়িত্ব পালন করেন। খেলোয়াড়ী জীবনে প্রবেশের পূর্বে মেলবোর্নে ব্যারিস্টার হিসেবে নিয়োজিত ছিলেন। কিন্তু ক্রীড়াকে অগ্রাধিকার দিয়ে আইন পেশা ত্যাগ করেন। ১৯৮০ থেকে ১৯৯৭ সাল পর্যন্ত অস্ট্রেলীয় বাস্কেটবল ও ১৯৯৩ থেকে ১৯৯৭ পর্যন্ত ভিক্টোরিয়ান কাউন্সিল ফর ফিটনেস এন্ড হেলথের চেয়ারম্যান ছিলেন। ২০১২ সালে স্পোর্ট অস্ট্রেলিয়া হল অব ফেমে তাকে অন্তর্ভুক্ত করা হয়।
১৯৯৭ সাল থেকে অস্ট্রেলিয়ান ক্রিকেট বোর্ডে চারবছরকাল প্রধান নির্বাহী কর্মকর্তার পদ অলঙ্কৃত করেন। এরপর ২০০১ সালে আন্তর্জাতিক ক্রিকেট কাউন্সিলে প্রধান নির্বাহী কর্মকর্তা হিসেবে যোগ দেন। এ দায়িত্ব পালকালে ম্যালকম গ্রে, এহসান মানি, পার্সি সন ও রে মালি’র ন্যায় চার সভাপতির সাথে কাজ করেন। অতঃপর ৪ এপ্রিল, ২০০৮ তারিখে হারুন লরগাত তার স্থলাভিষিক্ত হন। ৪ জুলাই, ২০০৮ তারিখে তার চুক্তি বাতিল করার পূর্বে গতমাসে ঘটা রে মালি’র সাথে গুরুতর বাদানুবাদের ঘটনা ঘটে। কেপিএমজি কর্তৃক নিরীক্ষা প্রতিবেদনে জিম্বাবুয়ের বিপক্ষে কোন পদক্ষেপ না নেয়াই এর প্রধান কারণ ছিল।
অস্ট্রেলিয়ান ন্যাশনাল বাস্কেটবল লীগেও দায়িত্বপ্রাপ্ত ছিলেন তিনি। ১৯৯৬ সালে তিনটি দলকে লীগ থেকে বাদ দেন। এনবিএল হল অব ফেমের তিনি সদস্য তিনি। এছাড়াও অস্ট্রেলিয়ান স্পোর্টস কমিশনের বোর্ডের সদস্য ছিলেন। বর্তমানে তিনি গল্ফ অস্ট্রেলিয়া ও রিচমন্ড ফুটবল ক্লাবের পরিচালনা পরিষদের সদস্য হিসেবে নিয়োজিত আছেন।
২০১৫ আইসিসি বিশ্ব ক্রিকেট লিগ দ্বিতীয় বিভাগ

২০১৫ আইসিসি বিশ্ব ক্রিকেট লিগ দ্বিতীয় বিভাগ আন্তর্জাতিক ক্রিকেট কাউন্সিল কর্তৃক আয়োজিত ক্রিকেটের বিভাগীয় প্রতিযোগিতা। এ প্রতিযোগিতাটি আইসিসি বিশ্ব ক্রিকেট লিগের অংশবিশেষ। এছাড়াও এর মাধ্যমে ২০১৯ সালের আইসিসি ক্রিকেট বিশ্বকাপ প্রতিযোগিতার বাছাইপর্বে অংশগ্রহণের সুযোগ ঘটানো হয়। ১৭-২৪ জানুয়ারি, ২০১৫ তারিখে নামিবিয়ায় এ প্রতিযোগিতাটি অনুষ্ঠিত হয়। চূড়ান্ত খেলায় নামিবিয়াকে ৮ উইকেটে হারিয়ে নেদারল্যান্ডস দল প্রতিযোগিতার শিরোপা জয় করে।
২০১৪ সালের ক্রিকেট বিশ্বকাপ বাছাইপর্ব ও ২০১৪ সালের আইসিসি বিশ্ব ক্রিকেট লিগ তৃতীয় বিভাগের ফলাফলের উপর ভিত্তি করে এ প্রতিযোগিতায় দলগুলোর অংশগ্রহণ ঘটে।
ক্যালসিয়াম কার্বনেট

ক্যালসিয়াম কার্বনেট হলো একটি রাসায়নিক যৌগ যার সংকেত হচ্ছে CaCO। এটি প্রধানত তিনটি উপাদান কার্বন, অক্সিজেন এবং ক্যালসিয়াম দ্বারা গঠিত। পাথর বা শিলার মধ্যে এটি একটি সাধারণ উপাদান এবং মুক্তা, সামুদ্রিক প্রাণীর খোলস,শামুক,ডিমের খোসা ইত্যাদির প্রধান উপাদান। কৃষিজ চুনায় এটি একটি সক্রিয় উপাদান,যা ক্যালসিয়াম আয়ন ও জলের সাথে বিক্রিয়া করে সৃষ্টি হয়। এটি চিকিৎসা ক্ষেত্রে ক্যালসিয়াম সাপ্লিমেন্ট বা অ্যান্টাসিড হিসেবে ব্যবহৃত হয়। তবে অত্যধিক ব্যবহার বিপজ্জনক।
ক্যালসিয়াম কার্বনেট অন্যান্য কার্বনেটের মত তার আদর্শ ধর্মাবলী ভাগাভাগি করে;তাদের মধ্যে উল্লেখযোগ্য কিছু হলোঃ
এটা শক্তিশালি এসিড এর সাথে বিক্রিয়া করে কার্বন-ডাই-অক্সাইড ত্যাগ করেঃ
CaCO + 2 HCl → CaCl + CO + HO
এটা উষ্ণ বিয়োজন বিক্রিয়া বা ক্যালসিনেশন (যখন CaCo 840 °C এর উপরে)এ উত্তপ্ত হয়ে এন্থাল্পির(178 kJ/mole) সাথে বিক্রিয়ায় কার্বন ডাই অক্সাইড ত্যাগ করে ও ক্যালসিয়াম অক্সাইড উৎপন্ন করে,যা কলিচুন নামে পরিচিতঃ
CaCO → CaO + CO
ক্যালসিয়াম কার্বনেট পানিতে সম্পৃক্ত কার্বন ডাই অক্সাইড এর সাথে বিক্রিয়ায় দ্রবণীয় ক্যালসিয়াম বাইকার্বনেট গঠন করেঃ
CaCO + CO + HO → Ca(HCO)
কার্বনেট শিলার ক্ষয়প্রাপ্তিতে,ভূগর্ভে সুড়ঙ্গ সৃষ্টিতে ও পৃথিবীর বিভিন্ন স্থানে খর পানি তৈরিতে এই বিক্রিয়া গুরুত্ব বহন করে।
এর উপাদান গুলোর মধ্যে হেক্সাহাইড্রেট,ইকাইট, CaCO·6HO যা শুধু 6 °C এর নিচে অবস্থান করে।
শিল্পে যে বিপুল পরিমাণ ক্যালসিয়াম কার্বনেট ব্যবহার করা হয় তা মূলত খনি বা অন্য উৎস হতে সংগ্রহ করা হয়।বিশুদ্ধ ক্যালসিয়াম কার্বনেট (বিশেষত;খাবার বা ওষূধ তৈরিতে)কোন ভেজাল মুক্ত উৎস হতে সংগ্রহ করা যায়।
তবে বিকল্প হিসেবে,ক্যালসিয়াম অক্সাইড হতে ক্যালসিয়াম কার্বনেট উৎপন্ন করা হয়।তাই,প্রথমে ক্যালসিয়াম হাইড্রক্সাইড এর সাথে পানি যোগ করা হয়,তারপর এই দ্রবনের ভিতর দিয়ে কার্বন ডাই অক্সাইড পরিচালনা করা হয় হয় যাতে কাঙ্ক্ষিত ক্যালসিয়াম কার্বনেট ঘণীভূত অবস্থায় পাওয়া যায়;যেটাকে ইন্ড্রস্ট্রিতে 
precipitated calcium carbonate হিসেবে অভিহিত করা হয় (PCC):
সাধারণ অবস্থায় CaCO এর গঠন ষড়ভুজ আকৃতির β-CaCO, (খনিজ ক্যালসাইট)
বাংলাদেশ গার্ল গাইডস অ্যাসোসিয়েশন

বাংলাদেশ গার্ল গাইডস অ্যাসোসিয়েশন হলো বাংলাদেশের জাতীয় গাইডিং সংস্থা। ২০০৩ সালের হিসাব মতে, এর সদস্য সংখ্যা ৪৯,৯৭৫ জন। ২০১৮ সালে এ সংখ্যা বেড়ে দাড়িয়েছে ৪,০০,০০০ (চার লক্ষ)। 
বাংলাদেশে গার্ল গাইড ১৯২৮ সালে শুরু হয়েছিল। ১৯৪৭ সালে পূর্ব পাকিস্তানের গার্ল গাইড পাকিস্তান গার্ল গাইড অ্যাসোসিয়েশনের শাখায় রুপান্তরিত হয়। পাকিস্তান থেকে বাংলাদেশের স্বাধীনতার পর, শাখা সংগঠনটি একটি স্বাধীন জাতীয় সংগঠন হিসেবে পুনরায় সংগঠিত হয়। একটি জাতীয় সংস্থা হিসেবে সংগঠনটি ১৯৭২ সালে জাতীয় সংসদের অনুমোদন লাভ করে। ১৯৭৩ সালে এই সংস্থাকে মেয়েদের শিক্ষামূলক প্রতিষ্ঠানরূপে আনুষ্ঠানিক স্বীকৃতি দেওয়া হয়। একই বছর সংগঠনটি ওয়ার্ল্ড অ্যাসোসিয়েশন অব গার্ল গাইডস অ্যান্ড গার্ল স্কাউটের সদস্যপদ লাভ করে। 
বাংলাদেশে ১০টি অঞ্চলের মাধ্যমে গার্ল গাইডস্ কর্মসূচি পরিচালিত হয়। অঞ্চলগুলো হলো:
এমিলের গোয়েন্দা বাহিনী

এমিলের গোয়েন্দা বাহিনী ১৯৮০ সালে মুক্তিপ্রাপ্ত স্বাধীন বাংলাদেশের প্রথম শিশুতোষ চলচ্চিত্র। জার্মান লেখক এরিখ কাস্টনার রচিত "এমিলের গোয়েন্দা দল" (১৯২৯) নামক কিশোর গোয়েন্দা উপন্যাসের আলোকে এটি নির্মিত হয়েছে। চলচ্চিত্রটির চিত্রনাট্য ও পরিচালনা করেছেন বাদল রহমান। অভিনয়ে ছিলেন গোলাম মোস্তফা, সারা জাকের, এটিএম শামসুজ্জামান, শর্মিলী আহমেদ, মাস্টার পার্থ, শিপলু, টিপটিপ প্রমুখ।
চলচ্চিত্রটি বাংলাদেশে সরকারী চলচ্চিত্র অনুদানে নির্মিত প্রথম চলচ্চিত্র যা ঢাকায় মুক্তি পায়।
এমিল খেলাঘরের ‘মুক্ত পাখিকে বন্দী কোরো না’ শীর্ষক রচনা প্রতিযোগিতায় প্রথম হয়ে খুলনা থেকে ঢাকায় পুরস্কার গ্রহণ করতে আসে। আসার পথে ট্রেনে তার সাথে থাকা ৫০০ টাকা হারিয়ে যায়। টাকাটা তার নানির জন্য তার মা দিয়েছিল। এরপর শুরু হয় তার টাকা উদ্ধারের অভিযান। সে তার সঙ্গী হিসেবে খুঁজে পায় ঢাকার একদল বাচ্চা।
চলচ্চিত্রটি ১৯৮০ সালের সেপ্টেম্বর-অক্টোবর মাসে ঢাকায় মুক্তি দেয়া হয়।
চলচ্চিত্রের একটি গান হল "আমরা যাব অভিযানে সঙ্গে যাবে কে"।
চলচ্চিত্রটি শ্রেষ্ঠ চলচ্চিত্র প্রযোজক, শ্রেষ্ঠ পার্শ্ব-চরিত্র অভিনেতা, শ্রেষ্ঠ শিশুশিল্পী, শ্রেষ্ঠ চিত্রগ্রাহক এবং শ্রেষ্ঠ সম্পাদনা এই পাঁচটি বিভাগে জাতীয় চলচ্চিত্র পুরস্কার লাভ করে। যার মধ্যে বাদল রহমান শ্রেষ্ঠ চলচ্চিত্র প্রযোজক ও শ্রেষ্ঠ সম্পাদনা এই দুইটি বিভাগে পুরস্কার লাভ করে।
ভিক রিচার্ডসন

ভিক্টর ইয়র্ক রিচার্ডসন, (; জন্ম: ৭ সেপ্টেম্বর, ১৮৯৪ - মৃত্যু: ৩০ অক্টোবর, ১৯৬৯) দক্ষিণ অস্ট্রেলিয়ার পার্কসাইড এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। এছাড়াও তিনি অস্ট্রেলিয়া ক্রিকেট দলের অধিনায়কত্ব করেন।
১৯২০-এর দশক থেকে ১৯৩০-এর দশক পর্যন্ত অস্ট্রেলিয়ার শীর্ষস্থানীয় ক্রীড়াবিদ ছিলেন ‘ইয়র্কার’ ডাকনামে পরিচিত ভিক রিচার্ডসন। ক্রিকেটের পাশাপাশি একাধারে অস্ট্রেলীয় রুলস ফুটবল, বেসবল, গল্ফ, টেনিসসহ স্থানীয়ভাবে ল্যাক্রোজ, বাস্কেটবল ও সাঁতারে সবিশেষ পারদর্শিতা দেখান তিনি। তবে ক্রিকেটেই তিনি পরিচিতি পেয়েছেন সবচেয়ে বেশি।
১৯১৮-১৯ মৌসুমে দক্ষিণ অস্ট্রেলিয়ার পক্ষে প্রথম-শ্রেণীর ক্রিকেটে অভিষেক ঘটে তার। দ্বিতীয় বিশ্বযুদ্ধের কারণে তার খেলোয়াড়ী জীবনের সমাপণ ঘটে। অস্ট্রেলিয়া ও দক্ষিণ অস্ট্রেলিয়ার সদস্য থাকাকালে ৩৭.৬৩ গড়ে ১৮৪ খেলায় ১০,৭২৪ রান করেন ২৭ সেঞ্চুরির মাধ্যমে। সুদক্ষ ফিল্ডার হিসেবে ২১১ ক্যাচ পান যা খেলাপ্রতি গড় ১.১৫। এছাড়াও উইকেট-রক্ষক হিসেবে চারটি স্ট্যাম্পিংয়ের সাথেও জড়িত ছিলেন।
১৯২৪ থেকে ১৯৩৬ সালের মধ্যে অস্ট্রেলিয়া দলের পক্ষে ১৯ টেস্টে প্রতিনিধিত্ব করেন। তন্মধ্যে, ১৯৩৫-৩৬ মৌসুমে দক্ষিণ আফ্রিকা সফরে পাঁচ টেস্টে অধিনায়কত্ব করেন। ডানহাতি ব্যাটসম্যান ও ফিল্ডার হিসেবে ক্রিকেট বিশ্বের অন্যতম সেরা প্রতিভাবান ক্রিকেটার ছিলেন তিনি।
১৯৩২-৩৩ মৌসুমে সফরকারী ইংল্যান্ড দলের সহঃ অধিনায়কের দায়িত্বে ছিলেন। ঐ সিরিজটি বডিলাইন সিরিজ নামে পরিচিতি পায়। খেলায় ইংল্যান্ডের বোলাররা ব্যাটসম্যানদের শরীর লক্ষ্য করে শর্ট-পিচ বলে ডেলিভারী দেয়।
১৯৩৫-৩৬ মৌসুমে দলকে নিয়ে দক্ষিণ আফ্রিকা গমন করেন। এক টেস্ট ইনিংসে পাঁচটি ক্যাচ নিয়ে তিনি নতুন রেকর্ড গড়েন। পরবর্তীতে, ১৯৭৬-৭৭ মৌসুমে ভারতে সফরকারী ইংল্যান্ড দলের বিপক্ষে যজুর্বিন্দ্র সিং প্রথম ইনিংসে পাঁচটি ক্যাচ তালুবন্দী করে তার রেকর্ডের সমকক্ষ হন।
৪১ বছর ১৭৮ দিন বয়সে ২৮ ফেব্রুয়ারি, ১৯৩৬ তারিখে রিচার্ডসন তার সর্বশেষ টেস্টে অংশগ্রহণ করেন। ডারবানে অনুষ্ঠিত টেস্টে দক্ষিণ আফ্রিকার বিপক্ষে অস্ট্রেলিয়ার মাত্র দশজন খেলোয়াড়ের একজনরূপে এ বয়সে মাঠে নামেন।
খেলোয়াড়ী জীবন থেকে অবসর নিয়ে সেপ্টেম্বর, ১৯৪৯ সালে আর্থার রিচার্ডসনের পরিবর্তে দক্ষিণ অস্ট্রেলিয়ার কোচ হিসেবে মনোনীত হন। তার সম্মানার্থে সাউথ অস্ট্রেলিয়ান ক্রিকেট অ্যাসোসিয়েশন অ্যাডিলেড ওভালে 'ভিক্টর রিচার্ডসন গেটস' নামকরণ করে। প্রথম-শ্রেণীর ক্রিকেট থেকে অবসর নেয়ার পর সাবেক ইংরেজ টেস্ট অধিনায়ক আর্থার জিলিগানের সাথে রেডিও ধারাভাষ্যকারের দায়িত্ব পালন করেন। ১০ জুন, ১৯৫৪ তারিখে ক্রিকেটে অনন্য সাধারণ সেবা দেয়ায় ওবিই পদবীতে ভূষিত হন তিনি।
সমসাময়িক অস্ট্রেলীয় জাতীয় দলের ক্রিকেটার ও সাউথ অস্ট্রেলিয়ার দলীয় সঙ্গী আর্থার রিচার্ডসনের সাথে আত্মীয়তার কোন যোগসূত্র নেই। একই খেলায় উভয়েরই প্রথম-শ্রেণীর ক্রিকেটে অভিষেক পর্ব সম্পন্ন হয়েছিল। এছাড়াও, ছয় বছর পর উভয়েরই একযোগে টেস্ট ক্রিকেটে অভিষেক হয়।
অস্ট্রেলিয়ার বিখ্যাত তিন টেস্ট ক্রিকেটার - ইয়ান চ্যাপেল, গ্রেগ চ্যাপেল ও ট্রেভর চ্যাপেল সম্পর্কে তার নাতি হন। তন্মধ্যে, ইয়ান ও গ্রেগ চ্যাপেল পরবর্তীকালে টেস্ট পর্যায়ে অস্ট্রেলিয়ার অধিনায়কত্ব করেছেন।
বপ্প

বপ্প () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।
বপ্পের পিতা বশেত্থ সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। বশেত্থ তাকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে বপ্প সহ কৌণ্ডিন্য, ভদ্দিয়, মহানাম এবং অস্সজি নামক পাঁচজন তপস্বী তাকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে বপ্প সহ সকল ভদ্রক পঞ্চবর্গীয় তার ওপর বিরক্ত হয়ে তাকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।
সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে বপ্প সহ তার বাকি চারজন সাধনসঙ্গীকে খুঁজে বের করে তাদেরকে তার অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তার নবলব্ধ জ্ঞান তাদের মুগ্ধ করে। গৌতম বুদ্ধ তাদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে বপ্প অর্হত হিসেবে উন্নীত হন।
ইয়ান মইয়ার

ইয়ান মইয়ার () (৩0 জুন ৩০ ১৯৪৩- ২৬ মার্চ ২০১৫) ছিলেন একজন স্কটিশ ফুটবল খেলোয়াড়। তিনি মাঝমাঠের খেলোয়াড় হিসাবে খেলতেন।।
দক্ষিণ আফ্রিকার ফুটবল ক্লাব আর্কেডিয়া সেফার্ডসকে খেলতে যাওয়ার আগে তিনি ম্যানচেস্টার ইউনাইটেড এবং ব্ল্যাকপুলসহ আরো ৫টি ক্লাবে প্রায় ৩০০ টি ফুটবল লীগা ম্যাচ খেলেছেন। পরে তিনি ব্রিটেনে ফিরে আসেন এবং ওসেসট্রি টাউন ও কলউইন বে ক্লাবের হয়ে নন লীগা ম্যাচে অংশগ্রহণ করেন।
মইয়ার ১৯৬০ সালে ম্যানচেস্টার ইউনাইটেডের ম্যাট বাজবিতে তার কর্মজীবন শুরু করেন। ওল্ড ট্রাফডে চার বছর থাকাকালীন সময়ে, তিনি ৪৫ টি লীগ ম্যাচ খেলেন এবং পাঁচটি গোল করেন।
অলিম্পিকে ভুটান

ভুটান অলিম্পিক কমিটি ১৯৮৩ সালে গঠিত এবং একই বছর আইওসি দ্বারা স্বীকৃতিলাভ করে।
ভুটান প্রথম ১৯৮৪ লস এঞ্জেলেস অলিম্পিকে অংশগ্রহণ করে। তারপর থেকে ২০০৮ পর্যন্ত প্রতিটি গ্রীষ্মকালীন অলিম্পিকে ভুটান শুধু তীরন্দাজ বিভাগে প্রতিনিধিত্ব করে। ধনুর্বিদ্যা ভুটানের জাতীয় খেলা।
ভুটান কখনো অলিম্পিক পদক জিতেনি।
সুপারইউজার

কম্পিউটিংয়ে সুপারইউজার হলো, একটি বিশেষ ব্যবহারকারী একাউন্ড যা দিয়ে সিস্টেম প্রশাসন নিয়ন্ত্রণ করা হয়। অপারেটিং সিস্টমের উপর ভিত্তি করে, এই নাম বিভিন্ন রকমভাবে ব্যবহৃত হয় যেমন রুট, এডমিনিস্ট্রেটর, এডমিন অথবা সুপারভাইজর। কিছু কিছু ক্ষেত্রে নাম গুরুত্বপূর্ণ হয় না তার পরিবর্তে ব্যবহারকারী প্রোফাইলে অনুমতি প্রদান সংবলিত একটি চিহ্নের মাধ্যমেই প্রশাসকের কার্য সম্পাদন করা যাবে কিনা তা ঠিক করা হয়।
যেসব ওএসে সুপারইউজার ধারনাটি ব্যবহৃত হয় তাতে সাধারনভাবে ধরে নেয়া হয় যে বেশিরভাগ এপ্লিকেশনের কাজ সাধারণ একাউন্টের মাধ্যমেই করা যায় আর সাধারণ একাউন্টের সিস্টেম ব্যাপী পরিবর্তন সাধন করা সম্ভব নয়।
নভেল নেটওয়্যারে সুপারইউজারকে ডাকা হত "সুপারভাইজর", পরবর্তীতে নাম রাখা হয় "এডমিন"
ওপেনভিএমএসে সুপারইউজার একাউন্টের নাম হল "সিস্টেম"।
যেসব একাউন্ট সুপারইউজার একাউন্ট নয় সেগুলোই নিয়মিত ব্যবহারকারী একাউন্ট।
অলিম্পিকে আফগানিস্তান

আফগানিস্তান মোট তেরবার গ্রীষ্মকালীন অলিম্পিকে অংশগ্রহণ করে। তবে তারা কখনও শীতকালীন অলিম্পিকে অংশগ্রহণ করেনি।
দেশটি ১৯৩৬ সালে জার্মানীর বার্লিনে অনুষ্ঠিত গ্রীষ্মকালীন অলিম্পিক গেমসে নিজেদের অভিষেক ঘটায়। তারপর থেকেই দেশটি প্রায় প্রতিটি গ্রীষ্মকালীন অলিম্পিক গেমসে একটি প্রতিনিধি দল পাঠিয়ে আসছে।
১৯৬৪ শীতকালীন অলিম্পিক

১৯৬৪ শীতকালীন অলিম্পিক, অফিসিয়ালী নবম শীতকালীন অলিম্পিক গেমস হিসেবে পরিচিত, একটি শীতকালীন বহু ক্রীড়ায ঘটনা যা অস্ট্রিয়ার ইন্সব্রুকে জানুয়ারী ২৯, ১৯৬৪ থেকে ফেব্রুয়ারি ৯, ১৯৬৪ পর্যন্ত উদ্‌যাপিত হয়।
৩৬টি দেশের ১০৯১ ক্রীড়াবিদ এই অলিম্পিকে অংশগ্রহণ করে এবং জোসেফ রাইডার অলিম্পিক শিখা প্রজ্বলন করেন।
১৯৬৪ শীতকালীন অলিম্পিকের আয়োজক হওয়ার দৌড়ে ইন্সব্রুককে কানাডা, ফিনল্যান্ড, ক্যালগারিসহ বেশ কয়েকটি দেশের সাথে প্রতিযোগিতা করতে হয়। নিচে মে ২৬ ১৯৫৯ সালের ভোটের তালিকা দেয়া হল।
নেপাল জাতীয় লিগ

নেপাল জাতীয় লিগ নেপালের একটি শীর্ষ স্থানীয় ক্লাব পর্যায়ের ফুটবল প্রতিযোগিতা। এই লিগের চ্যাম্পিয়ন দল মহাদেশীয় কাপ এ অংশগ্রহণ করার যোগ্যতা অর্জন করে।
২০১১-২০১২ নেপাল জাতীয় লিগ মোট দশটি দল অংশগ্রহণ করে এবং ডিসেম্বর ৩০ ২০১১ মৌসুম শুরু হয় এবং জানুয়ার ২২ ২০১২ এ মৌসুম শেষ হয়।
শীর্ষ গোলদাতা
দাগনভূঞা পৌরসভা

দাগনভূঞা পৌরসভা বাংলাদেশের ফেনী জেলার অন্তর্গত একটি পৌরসভা।
দাগনভূঞা পৌরসভার আয়তন ১৪.৪০ বর্গ কিলোমিটার।
দাগনভূঞা উপজেলার মধ্যাংশে দাগনভূঞা পৌরসভার অবস্থান। এ পৌরসভার উত্তরে পূর্ব চন্দ্রপুর ইউনিয়ন, পশ্চিমে রামনগর ইউনিয়ন, দক্ষিণে দাগনভূঞা ইউনিয়ন এবং পূর্বে দাগনভূঞা ইউনিয়ন ও মাতুভূঁইয়া ইউনিয়ন অবস্থিত।
দাগনভূঞা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
২০১১ সালের আদমশুমারি অনুযায়ী দাগনভূঞা পৌরসভার জনসংখ্যা ৩৩,৫৭৪ জন।